Olimpiese Spele: Nóg ŉ silwermedalje vir SALe Clos in aksie. Foto: AP Photo/Matt Slocum Chad le Clos het tweede geëindig in die 200 m-vryslag en in die proses ŉ nuwe Afrika-rekord opgestel met sy tyd van 1:45:20. China se Sun Yang het die gouemedalje gewen in ŉ tyd van 1:44:65 terwyl die Amerikaner Conor Dwyer met die derde plek tevrede moes wees in ŉ tyd van 1:45:23. Le Clos het sowat ŉ uur ná die vryslag aan die uitdunne vir die 200 m-vlinderslag deelgeneem. Hy het derde geëindig in ŉ tyd van 1:55:19 en sodoende vir die eindronde gekwalifiseer. Hongarye se Tamas Kenderesi het die vinnigste tyd opgestel in 1:53:96 terwyl Amerika se Michael Phelps die tweede beste tyd aangeteken het in 1:54:12. Die eindronde van die 200 m-vlinderslag is Dinsdagaand om 22:28 (Woensdagoggend 3:28 SA tyd). Cameron van der Burgh het vroeg Maandagoggend Suid-Afrika se eerste medalje by die Spele gewen toe hy tweede geëindig het in die eindronde van die 100 m-borsslag in ŉ tyd van 58:69.